Zootropolis – eläinten kaupunki 2

**Zootropolis – eläinten kaupunki 2** () on vuonna 2025 ensi-iltansa saanut Disneyn animaatioelokuva.

## Juoni
Viikko sen jälkeen, kun Judy Hopps ja Nick Wilde ovat ryhtyneet työpariksi Zootropoliksen poliisilaitoksella (ZPD), heidän ristiriitaiset persoonallisuutensa alkavat vaikeuttaa heidän työtään. Poliisipäällikkö Bogo uhkaa erottaa heidät toisistaan, jos he eivät saa erimielisyyksiään ratkaistua.

Erään salakuljetusliigan ratsian aikana Judy löytää palan irronnutta käärmeennahkaa, mutta hänen huolensa sivuutetaan, koska käärmeitä ei ole nähty Zootropoliksessa vuosiin. Judy ei kuitenkaan luovuta, vaan löytää todisteita siitä, että käärme saattaa olla Zootennial-gaalassa, jota isännöi Milton Lynxley, Zootropoliksen perustajan Ebenezer Lynxleyn pojanpoika, juhlistaakseen kaupungin satavuotisjuhlaa.

Kun Judy ja Nick soluttautuvat gaalaan, Judy ystävystyy Pawbertin kanssa, joka on Lynxley-suvun nuorin ja musta lammas. Samaan aikaan hupullinen olento tunkeutuu juhliin ja paljastuu Gary Cäärmeensi, kalkkarokäärmeeksi. Gary sieppaa Miltonin ja käyttää tätä varastaakseen vanhan päiväkirjan, joka dokumentoi Zootropoliksen ilmastovyöhykkeitä säätelevien säämuurien rakentamisen.

Judy saa Garyn kiinni, mutta tämä vakuuttaa, että päiväkirja sisältää todisteita hänen perheensä syyttömyydestä. Maineensa suojelemiseksi Milton vaatii päiväkirjan polttamista ja Garyn tappamista. Judy kieltäytyy ja sytyttää huoneen tuleen, jolloin Gary puree vahingossa Bogoa, tapahtuman todistaa ZPD:n kapteeni Hoggbottom. Lynxleyt lavastavat Judyn ja Nickin syyllisiksi, ja heidän on paettava päiväkirjan kanssa, samalla kun tuntematon moottoripyöräilijä pelastaa Garyn. Tapahtuman jälkeen Milton käskee pormestari Brian Winddanceria tappamaan Garyn, Judyn ja Nickin.

Pakolaisina Judy ja Nick pelastetaan Mr. Bigin ja Fru Frun toimesta, mutta he kieltäytyvät piilottelemasta ja hakevat apua Nibbles Maplestickiltä, salaliittoteorioihin uskovalta majavalta, joka tuntee matelijat. Nibbles johdattaa heidät Marsh Marketiin, syrjäiseen alueeseen, jossa matelijat piileskelevät. Siellä he tapaavat basiliskin nimeltä Jesús, joka kertoo, että matelijoiden alkuperäinen asuinalue haudattiin Tundratownin rakentamisen yhteydessä, ja aluetta aiotaan laajentaa Marsh Marketin päälle.

ZPD Hoggbottomin johdolla löytää heidät, ja Judy ja Nick pakenevat täpärästi. Gary varastaa päiväkirjan takaisin ja pakenee vesitunnelin kautta. Heidän yrittäessään jäljittää Garya Judy ja Nick riitelevät, ja heidän yhteinen porkkanakynänsä rikkoutuu. Hylätyssä majassa Judy löytää todisteita siitä, että matelijat elivät ennen rauhassa Zootropoliksessa. Poliisi saa Nickin kiinni, mutta Gary ja moottoripyöräilijä, joka paljastuu Pawbertiksi, auttavat Judyn pakoon.

Gary ja Pawbert kertovat Judylle totuuden: Garyn isoisoäiti Agnes oli päiväkirjan alkuperäinen kirjoittaja, Zootropoliksen todellinen perustaja ja säämuurien suunnittelija. Hänen ahne sijoittajansa Ebenezer varasti kunnian ja lavasti Agnesin syylliseksi palvelijansa murhaan. Tämä johti siihen, että käärmeitä ja muita matelijoita alettiin pelätä, ja heidät karkotettiin Zootropoliksesta. 

Nibblesin avulla Nick pakenee vankilasta ja löytää Judyn säämuurilta Tundratownin ja aavikon rajalla. Judy, Gary ja Pawbert aktivoivat vanhan kellotornin löytääkseen haudatun matelija-alueen ja päättelevät, että alkuperäinen patentti on Agnesin talossa. Kuitenkin Pawbert pettää heidät: hän haluaa tuhota patentin saadakseen perheensä arvostuksen. Hän myrkyttää Judyn, heittää Garyn lumeen ja vie vastamyrkyn.

Nick saapuu paikalle, taistelee Pawbertin kanssa ja saa heitettyä vastamyrkyn Garylle, joka pelastaa Judyn. Judy ja Gary pelastavat putoavan Nickin, minkä jälkeen Judy ja Nick tunnustavat toisilleen epävarmuutensa ja tunteensa, ja heidän suhteensa korjaantuu. Yhdessä Garyn ja Nibblesin kanssa he pysäyttävät Pawbertin, samalla kun Winddancer kukistaa Lynxleyt.

He löytävät Agnesin talon ja patentin, ja Pawbert yrittää vielä tuhota sen, mutta Hoggbottom tyrmää hänet. 

Lynxleyt pidätetään rikoksistaan, Judy ja Nick vapautetaan syytteistä, Bogo toipuu myrkystä ja Tundratownin laajennus perutaan. Matelijat saavat palata takaisin Zootropolikseen, Gary yhdistyy perheensä kanssa ja Agnes tunnustetaan vihdoin kaupungin todelliseksi perustajaksi.

Nick antaa Judylle korjatun porkkanakynän, ja he aloittavat uuden tehtävän: karanneiden rikollisten jäljittämisen, alkaen vanhasta vihollisesta Bellwetheristä.

Lopputekstien jälkeisessä kohtauksessa, Judy kuuntelee porkkanakynältään tallennetta, jossa Nick sanoo rakastavansa häntä, kunnes naapurit keskeyttävät hänet kiistelemällä, pitäisikö tallennetta enää soittaa. Judyn lähdettyä jokin lentää hänen ikkunansa ohi ja jättää höyhenen ikkunalaudalle.

## Ääninäyttelijät

Muissa rooleissa: Alen Nsambu, Anni Kärmeniemi, Elisa Espinosa, Emma Louhivuori, Jani Karvinen, Jenny Ye, Jolanda Sankari, Kari Starck, Livia Sinisalmi, Lumi Halmari, Minka Kuustonen, Remi Sirkiä, Robin Touray, Sari Ann Stolt, Sointu Borg, Thomas Kirjonen, Valtteri Turunen, Winston Hämäläinen

Elokuvan suomenkielisen version on ohjannut Katja Sirkiä ja kääntänyt Aki Heinlahti.

## Lähteet

## Aiheesta muualla
*